
Kommunedirektørens forslag til vedtak:
1. Lillesand bystyre ber kommunedirektøren å gå i gang med en prosess med formål om å oppheve reguleringsplan for Kragsøya, planID 20010007, vedtatt 26. april 1990,  jf. plan- og bygningsloven § 12-14 første ledd.  
 

Vedtak som innstilling fra ,  - 
Plan- og miljøutvalgets innstilling:
1. Lillesand bystyre ber kommunedirektøren å gå i gang med en prosess med formål om å oppheve reguleringsplan for Kragsøya, planID 20010007, vedtatt 26. april 1990,  jf. plan- og bygningsloven § 12-14 første ledd.  
 

 Behandling i 


Ved votering ble det stemt for eller mot kommunedirektørens forslag.

Vedtak: Kommunedirektørens forslag vedtas.

- 
Plan- og miljøutvalgets innstilling:
1. Lillesand bystyre ber kommunedirektøren å gå i gang med en prosess med formål om å oppheve reguleringsplan for Kragsøya, planID 20010007, vedtatt 26. april 1990,  jf. plan- og bygningsloven § 12-14 første ledd.  
 

 Behandling i 


Vedtak: Plan- og miljøutvalgets innstilling vedtas.
 

- 
Bystyrets vedtak:
1. Lillesand bystyre ber kommunedirektøren å gå i gang med en prosess med formål om å oppheve reguleringsplan for Kragsøya, planID 20010007, vedtatt 26. april 1990,  jf. plan- og bygningsloven § 12-14 første ledd.  
 


 
Bakgrunn for saken 
Reguleringsplanen for Kragsøya er fra 1988 og er ikke i tråd med dagens standard eller plan- og bygningslov. Etter merknader fra grunneiere på Kragsøya ble det vurdert at oppheving av denne planen ikke kunne gjøres på en forenklet måte. Ny kommuneplan ble vedtatt den 06.09.2023 hvor reguleringsplanen ble gjort gjeldende igjen. I november 2023 vedtok Plan- og miljøutvalget at det nedlegges forbud mot tiltak i området omfattet av reguleringsplan for Kragsøya. 
Planspørsmålet må avgjøres innen fire år etter at forbud er nedlagt, ellers faller forbudet bort, jf. pbl § 13-2. Tidligere innsendte søknader om tiltak tas da straks opp til behandling og avgjørelse. 
 
Saksopplysninger 
Reguleringsplan for Kragsøya ble vedtatt den 26.04.1990. Reguleringsplanen ble utarbeidet etter den gamle plan- og bygningsloven (1985-loven). Reguleringsplanen la opp til at det kunne bygges 6 fritidsboligen. Ingen av disse er realisert per nå. 
I forbindelse med revidering av ny kommuneplanen ble det vurdert at Kragsøya skulle være avsatt til LNF-formål i arealdelen, en videreføring av tidligere kommuneplaner. I forbindelse med revideringen ble alle eldre og utdaterte planer gjennomgått for vurdering om de skulle oppheves eller ikke.  
Reguleringsplan for Kragsøya ble vurdert og varslet oppheving etter plan- og bygningsloven § 12-14 fjerde ledd. Etter merknader fra grunneiere på Kragsøya ble det vurdert at oppheving av denne planen ikke kunne gjøres på en forenklet måte. 
Ny kommuneplan ble vedtatt den 06.09.2023 hvor reguleringsplanen ble gjort gjeldende igjen.  
I november 2023 vedtok Plan- og miljøutvalget at det nedlegges forbud mot tiltak (bygge- og deleforbud) i området omfattet av reguleringsplan for Kragsøya, etter plan- og bygningsloven § 13-1.  
 
Vurderinger 
Faglig vurdering av reguleringsplan 
Reguleringsplanen mangler planbeskrivelse og tilhørende utredninger. I henhold til kommuneplanens bestemmelser § 2-12 skal en rekke forhold være utredet. Tabellen under viser at disse forholdene i all hovedsak ikke er vurdert. Vi kan ikke finne andre utredninger. 
 
Tema 	Vurdering av planbeskrivelsen til reguleringsplan for Kragsøya: 
Omgivelser og miljø 	 
Omgivelser 	Mangler 
Landskap 	Mangler 
Landskapspåvirkning: Nær- og fjernvirkning 	Mangler 
Kulturminner og kulturmiljø 	Mangler 
Grønnstruktur og sammenheng med overordnet grønnstruktur 	Mangler 
Naturmangfold (naturmangfoldloven §§ 8 til 12) 	Mangler 
Vurdering og eventuell oppfølging av vannforskriften § 12 	Mangler 
Terrenginngrep 	Mangler 
Klimakonsekvenser og klimatilpasning med avbøtende og kompenserende tiltak 	Mangler 
Barn og unges interesser 	Mangler 
b) Risiko- og sårbarhetsanalyse (ROS) 	Mangler 
c) Utomhusplan, jf. § 2-8 	Mangler 
d) Rammeplan for vann og avløp: 	Mangler 
e) Rammeplan for vei: 	Mangler 
f) Mobilitetsplan (mer enn 10 boenheter): 	Mangler 
g) Sprenging eller håndtering av stein: 	Mangler 
h) Jordvern: 	Mangler 
i) Plantehelse: 	Mangler 
j) Havnivå: 	Mangler 
k) Utforming av tiltak 	Ved regulering kan det kreves at utforming av tiltak vises og beskrives. Det kan kreves illustrasjonsplan, 3D-modeller, sol- og skyggediagram og snitt- og perspektivtegninger. Det kan for eksempel være:  	Bygningenes utforming og estetikk  	Alternative energiløsninger og eventuell bruk av lavenergihus  	Universell utforming og tilgjengelighet for alle befolkningsgrupper, herunder bevegelseshemmede, orienteringshemmede og miljøhemmede  	Støy (dag og natt), støv og utslipp 	Mangler 

 
Vurdering av plankartet og bestemmelser: 
Reguleringsplanen har plankart og bestemmelser. Plankartet er ikke i tråd med dagens standard eller plan- og bygningslov. Plankartet viser 6 fritidsbolig, friluftsområde og et fornminne. Det uklart hvor plangrensa går, og en tekst som sier «bryggeplass», men det ser ut som dette er på utsiden av reguleringsplanen.   
Planen sier noe om størrelse og materiale på fritidsboligene, men ikke noe om tilkomst til fritidsboligene, eller hvordan de skal kobles til teknisk infrastruktur. Det vises til et område hvor det skal bygges et felles bryggeanlegg, men bestemmelsene sier ikke noe om størrelse eller opparbeidelse av anlegget. Det er ikke noe planbeskrivelse til planen som viser hvilke vurderinger som er gjort. Det er ikke utarbeidet en risiko- og sårbarhetsanalyse. Selv om fritidsboligene er plassert hovedsakelig utenfor 100 metersbeltet, vil bryggeanlegget og adkomst føre til inngrep i 100- metersbeltet. Planen kan bidra til ytterligere nedbygging og privatisering av Kragsøya.   
 
Kommuneplanens samfunnsdel 
Fritidsboliger er ikke nevnt i kommuneplanens samfunnsdel. 
 
Vurdering i forhold til kommuneplanens arealdel 
Reguleringsplanen for Kragsøya er fra 1988. Arealene for fritidsbebyggelse er i strid med kommuneplanens arealdel, der området er avsatt til LNF (landbruks-, natur-, og friluftsformål). Planen er av gammelt lovverk og er mangelfull etter dagens planstandard. 
 
Økonomiske konsekvenser 
En ny regulering vil være vanskelig å få til etter dagens lovverk da dette stiller krav som ikke er forenlige med overordnet arealformål.  
Dersom planen skal reguleres på ny er det stor fare for innsigelse fra statsforvalter, da det er flere mål i regional plan, kommuneplanens samfunnsdel og overordnet formål i kommuneplanens arealdel som ikke er forenelige med en ny regulering. Det er sannsynlig at en ny regulering av planen ikke vil la seg gjennomføre etter dagens bestemmelser, men føre til lang saksbehandlingstid og utgifter knyttet til dette.  
 
Kommunedirektørens vurderinger
Kommunedirektøren vurderer at reguleringsplan for Kragsøya er utdatert og ikke i samsvar med gjeldende lovverk, planstandard eller overordnede føringer i kommuneplanen. Planen mangler sentrale utredninger, herunder planbeskrivelse, risiko- og sårbarhetsanalyse og vurderinger av miljø, naturmangfold og klima. Videre legger planen til rette for fritidsbebyggelse i et område som i kommuneplanens arealdel er avsatt til landbruks-, natur- og friluftsformål (LNF), og er dermed i konflikt med gjeldende arealbruk. Det vurderes også som lite realistisk å få vedtatt en ny reguleringsplan for fritidsbebyggelse i området, da dette vil være i strid med overordnede planer og kunne medføre innsigelser fra regionale myndigheter. 
På denne bakgrunn anbefales det å oppheve reguleringsplanen. 
 
Konklusjon 
Kommunedirektøren mener man bør gå i gang med en prosess med formål om å oppheve reguleringsplan for Kragsøya planID 20010007, vedtatt 26. april 1990,  jf. plan- og bygningsloven § 12-14 første ledd.  

